Lietam v tom

Lietam v tom je americká dráma z roku 2009 od režiséra Jasona Reitmana adaptovaná podľa rovnomenného románu z roku 2001 od spisovateľa Waltera Kirna. Príbeh sa točí okolo izolovaného života profesionálneho poradcu v zmene kariéry (eufemizmus pre vyhadzov z práce) a jeho filozofií a ľudí, ktorých stretáva na svojich cestách za prácou. Film bol väčšinou natáčaný v St. Louis, Missouri, ktoré nahrádzalo množstvo miest vo filme. Niektoré scény boli natáčané aj v Detroite, Omahe, Las Vegas a Miami.

Reitman osobne vo veľkej miere propagoval Lietam v tom počas mnohých filmových festivalov a ostatných udalostiach, počnúc s filmovým festivalom v Telluride 5. septembra 2009. Paramount naplánoval limitované uvedenie v Severnej Amerike na 4. december 2009 a rozšírené uvedenie na 23. december 2009, v slovenských kinách bol uvedený 28. januára 2010.

Film získal pozitívne ohlasy kritikov. Získal osem nominácií od Broadcast Film Critics Association, kde vyhral cenu za najlepší adaptovaný scenár, šesť nominácií na Zlatý glóbus, pričom získal cenu za najlepší adaptovaný scenár, tri nominácie Screen Actors Guild a šesť nominácií na Academy Award.

Obsadenie 
 George Clooney ako Ryan Bingham, poradca v zmene kariéry
 Vera Farmiga ako Alex Goranová
 Anna Kendricková ako Natalie Keenerová
 Jason Bateman ako Craig Gregory, vlastník Poradníctva v zmene kariéry
 Amy Mortonová ako Kara Binghamová, staršia sestra Ryana Binghama
 Melanie Lynskeyová ako Julie Binghamová, mladšia sestra Ryana Binghama
 J. K. Simmons ako Bob, prepustený zamestnanec
 Sam Elliott ako Maynard Finch, starý pilot
 Danny R. McBride ako Jim Miller, Juliin muž
 Zach Galifianakis ako Steve, prepustený zamestnanec

Referencie

Externé odkazy 
 
 

Filmy z 2009
Filmy režírované Jasonom Reitmanom
Filmy USA